[TRAILER] Steven Spielberg Kembali Dengan Filem Terbaru Bertajuk “The Fabelmans”
Universal Pictures telah mengeluarkan treler pertama The Fabelmans untuk filem drama semi-autobiografi arahan Steven Spielberg yang akan datang. Filem ini akan ditayangkan di pawagam pada 23 November 2022. Filem ini diterajui oleh calon Oscar Michelle Williams (Blue Valentine), Paul Dano (The Batman), Seth Rogen (This Is the End), dan Julia Butters (Once Upon a Time in Hollywood). Mereka memainkan peranan yang diilhamkan dari Ibu, bapa, adik perempuan dan bapa saudara kegemaran Spielberg. Sementara itu, Gabriel LaBelle bersedia untuk menggambarkan watak utama Sammy Fabelman, yang diilhamkan dari personaliti pembikin filem E.T. dan Indiana Jones itu.  Once Upon a Time in Hollywood Anda boleh tonton trailer The Fabelmans dibawah: The Fabelmans diilhamkan secara longgar oleh zaman kanak-kanak Spielberg di Arizona yang sering disebut oleh pengarah sebagai inspirasi utama untuk membikin filem-filemnya. Membesar dalam keluarga Yahudi Ortodoks telah menjadi subjek yang pengarah sering mengimbau kembali kenangannya dan memberi penghormatan melalui hasil kerjayanya. Pelakon tambahan termasuklah Oakes Fegley, Gabriel Bateman, Nicolas Cantu, Sam Rechner, Judd Hirsh, Chloe East, Isabell Kusman, Jeannie Berlin, Jan Hoag dan banyak lagi. Filem separa autobiografi ini telah dibangunkan selama lebih 20 tahun. Ia diarahkan dan diterbitkan oleh Spielberg daripada lakon layar yang ditulis olehnya bersama dengan Tony Kushner. Penerbit ialah Kushner dan Kristie Macosko Krieger.